తెలంగాణలో మహిళా తహసీల్దార్ దారుణహత్య WATCH LIVE TV
పుణె వన్డేలో భారత్ టార్గెట్ 231
వాంఖడే వన్డేలో నిరాశపరిచిన భారత బౌలర్లు.. బుధవారం పుణె వేదికగా జరుగుతున్న రెండో వన్డేలో అద్భుతంగా పుంజుకుని
TNN | Updated:
Oct 25, 2017, 05:02PM IST
వాంఖడే వన్డేలో నిరాశపరిచిన భారత బౌలర్లు.. బుధవారం పుణె వేదికగా జరుగుతున్న రెండో వన్డేలో అద్భుతంగా పుంజుకుని న్యూజిలాండ్&zwnj;ని తక్కువ స్కోరుకే పరిమితం చేశారు. భువనేశ్వర్ కుమార్ (3/45), చాహల్ (2/36), బుమ్రా (2/38) పొదుపుగా బౌలింగ్ చేసి కీలక సమయంలో వికెట్లు తీయడంతో తొలుత బ్యాటింగ్ చేసిన న్యూజిలాండ్ జట్టు నిర్ణీత 50 ఓవర్లలో 9 వికెట్ల నష్టానికి 230 పరుగులు చేసింది. ఆ జట్టులో హెన్రి నికోలస్ (42: 62 బంతుల్లో 3x4), గ్రాండ్&zwnj;హోమ్ (41: 40 బంతుల్లో 5x4, 1x6) ఫర్వాలేదనిపించారు. వాంఖడేలో వన్డేలో 200 పరుగుల భాగస్వామ్యం నెలకొల్పి కివీస్&zwnj;కి తొలి విజయాన్ని అందించిన టామ్ లాథమ్ (38: 62 బంతుల్లో 2x4), రాస్ టేలర్ (21: 33 బంతుల్లో 2x4) ఈ వన్డేలో నిరాశపరిచారు. దీంతో ఆ జట్టు తక్కువ స్కోరుతోనే సరిపెట్టుకోవాల్సి వచ్చింది.
తొలుత టాస్ గెలిచిన న్యూజిలాండ్ కెప్టెన్ కేన్ విలియమ్సన్ బ్యాటింగ్ ఎంచుకున్నాడు. ఓపెనర్ మార్టిన్ గప్తిల్ (11)ని ఆరంభం ఓవర్లలోనే పెవిలియన్&zwnj;కి పంపి భువనేశ్వర్ కుమార్ కివీస్&zwnj;కి షాకివ్వగా.. అనంతరం వచ్చిన విలియమ్సన్ (3)ని బుమ్రా ఔట్ చేయడంతో ఆ జట్టు ఒత్తిడిలో పడింది. ఈ దశలో ఓపెనర్ కోలిన్ మున్రో (10)&zwnj;తో కలిసి రాస్ టేలర్ కాసేపు ఇన్నింగ్స్ నిర్మించే ప్రయత్నం చేసినా.. హార్దిక్ విసిరిన వైడ్ బంతిని వేటాడి రాస్ టేలర్ కీపర్ ధోనికి చిక్కాడు. తొలి వన్డేలో స్వీప్, రివర్స్ స్వీప్&zwnj;లతో భారత్ స్పిన్నర్ల సహనాన్ని పరీక్షించిన టామ్ లాథమ్.. ఎడమచేతి వాటం స్పిన్నర్ అక్షర్ పటేల్ బౌలింగ్&zwnj;లో బంతిని స్వీప్&zwnj; చేస్తూ క్లీన్&zwnj; బౌల్డయ్యాడు. చివర్లో గ్రాండ్ హోమ్&zwnj;తో పాటు టిమ్ సౌథీ (25 నాటౌట్: 22 బంతుల్లో 1x4, 1X6) బ్యాట్ ఝళిపించడంతో కనీసం కివీస్ 230 పరుగులైనా చేయగలిగింది.